Tallinna Gaasijaam

Tallinna Gaasijaam, ka Tallinna Linna Gaasivabrik oli Tallinnas 1865. aastal ehitatud ettevõte.

Tallinna Gaasijaam asus tänapäeva Põhja puiestee kruntidel 25, 27 ja 27a, hoonete arhitekt oli kubermanguarhitekt Rudolf Otto von Knüpffer. Tallinna Gaasijaamas toodeti tehisgaasi Inglise kivisöest ning see varustas gaasiga algselt põhiliselt Tallinna kesklinna tänavalaternaid ja ka avalikke hooneid.
pisi|left|Tallinna Gaasijaam ja Kalamaja kaart, 1914
pisi|Tallinna gaasijaama vana (II) gaasimahuti hoone27919 Tallinna gaasijaama vana (II) gaasimahuti
2. oktoobril 1865 hakati paigaldama Tallinnas esimesi, Inglismaalt tellitud gaasitorusid tänavavalgustuse jaoks ja juba 5. detsembril 1865 hakati Tallinna tänavaid valgustama gaasilaternategaRobert Nerman. Tallinna tänavavalgustus möödunud sajanditel. Postimees, 9. märts 2007, 1865. aastal 17. detsembril avati Tallinnas Raekoja platsil esimene gaasilatern.

1932. aastal oli Tallinnas 1365 gaasilaternat.Rahvavalgustajad. Rahvaleht nr 134, 12. november 1932, lk 4 Kokku on Tallinna tänavate valgustamiseseks kasutatud 220 gaasilaternat, viimased gaasilaternad valgustasid Tallinna tänavaid veel 1951. aastal.Eesti uudised. Eesti Päevaleht, 20. detsember 1995

Gaasiga varustati torustiku kaudu ka Balti Manufaktuuri, Lutheri vineerivabrikut ning Kadrioru lossi ja parki.

Tallinna Gaasivabriku maa-alale ja osaliselt selle kõrvale rajati enne Esimest maailmasõda aastatel 1912–1913 arhitekt Hans Schmidti projekti järgi Tallinna Elektrijaam.

Tallinna Gaasijaama hoonestusest on säilinud peahoone Põhja puiestee ääres, kaks kuuenurkset gaasimahuti hoonet gaasijaama territooriumil ning paari tootmishoone elemente uutes hoonetes.

Vaata ka
Tartu Gaasivabrik 

Viited

Välislingid
Mälestised • 27919 Tallinna gaasijaama vana (II) gaasimahuti

gaasi
Kategooria:Tallinna endised ettevõtted
Kategooria:Kalamaja
Kategooria:19. sajand Tallinnas
Kategooria:Eesti tööstus
Kategooria:Gaasitööstus